Document ID: 31971D0142

31971D0142
L 073/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 март 1971 година
относно засилване на сътрудничеството между централните банки на държавите-членки на Европейската икономическа общност
(71/142/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 105, параграф 1 от него,
като взе предвид заключителното комюнике на конференцията на държавните или на правителствените ръководители, състояла се на 1 и 2 декември 1969 г. в Хага, и по-специално точка 8 от него,
като взе предвид резолюцията на Съвета и на представителите на правителствата на държавите-членки от 22 март 1971 г., отнасяща се до етапното изграждане на икономическия и паричен съюз на Общността (1), и по-специално точка III, параграф 5 от нея,
като взе предвид препоръката на Комисията,
като взе предвид становището на Европейския парламент,
като има предвид, че горепосочената резолюция предвижда засилване на сътрудничеството между централните банки,
ПРИЕ НАСТОЯЩОТО РЕШЕНИЕ:
Член 1
Държавите-членки координират паричните и кредитните си политики при зачитане на определените от Съвета насоки на общата икономическа политика.
Член 2
В този смисъл централните банки се приканват, в границите на техните компетенции и на техните отговорности:
а)
да съгласуват валутната и кредитната си политика в Комитета на управителите на централните банки;
б)
да определят общите насоки, които всяка трябва да спазва, по-специално по отношение състоянието на банковата ликвидност, условията за предлагането на кредит и нивото на лихвените проценти;
в)
да определят практическите методи за осъществяване на тази процедура.
Член 3
Адресати на настоящото решение са държавите-членки.
Съставено в Брюксел на 22 март 1971 година.

Labels: 2
18